กินยาคุมมาประมาณ5-6ปีแล้ว ประจำเดือนมาตรงทุกเดือน มีเลื่อนไม่เกิน2-3วัน และทุกครั้งจะมีอาการปวดท้องมาก แต่เดือนนี้ประจำเดือนมาก่อนกำหนด 1อาทิตย์แล้วอาการก้อไม่มี มีแต่เลือดสดๆไหลออกมา จะเป็นโรคอะไรรึป่าวคะ
สวัสดีค่ะ การมีประจำเดือนมาก่อนกำหนดในที่นี้นั้นน่าจะหมายถึงเลือดออกระหว่างการกินแผงยาคุมที่ยังไม่ครบแผง คือยังกินไม่ครบเม็ดที่มีฮอร์โมนเพศนั้น อาจจะมีสาเหตุหลักๆได้ 2 อย่างคือ เป็นผลข้างเคียงจากยาคุมกำเนิดเอง มักเป็นเลือดออกแค่กระปริดกระปรอยประมาณ 1-2 วัน มาแค่ติดกางเกงใน หรือหากออกมาเป็นเลือดสดคล้ายเลือดประจำเดือนนั้น อาจจะมีสาเหตุอื่นๆที่เป็นโรคเช่น เนื้องอกมดลูก เนื้องอกปากมดลูก เนื้องอกรังไข่ชนิดสร้างฮอร์โมน การติดเชื้อของอวัยวะภายในอุ้งเชิงกราน การติดเชื้อของช่องคลอดหรือปากมดลูก เป็นต้นดังนั้นหากออกเป็นเลือดสดก่อนที่จะถึงการกินยาหมดแผงนั้น ควรไปพบแพทย์เพื่อตรวจเพิ่มเติมต่อไป และหากในระหว่างรอบเดือนกินยาไม่สม่ำเสมอ กินไม่ครบทุกวันนั้น อาจจะทำให้เกิดภาวะแทรกซ้อนของการตั้งครรภ์เช่นแท้งหรือท้องนอกมดลูกขึ้นมาได้ค่ะ ในระหว่างนี้ไม่ซื้อยาปรับฮอร์โมนใดๆมาใช้เอง งดการมีเพศสัมพันธ์ไปก่อน